יְהִי רָצוֹן מִלְּפָנֶיךָ יְהֹוָה אֱלֹהֵינוּ וֵאלֹהֵי אֲבוֹתֵינוּ יוֹצֵר הַכֹּל אֶחָד יָחִיד וּמְיֵחד בְּפִי כֹל. תּוֹלֶה עוֹלָמוֹ בִּזְרוֹעוֹ כְּאֶשְׁכּוֹל. חָפֵץ וְיָכוֹל. שֶׁתַּצִיל וְלָדוֹת עַמְּךָ יִשְׂרָאֵל מִשְּׁכוֹל. וְאַסְכְּרָה שֶׁתָּלִיתָ בְּיוֹם זֶה תִּשְׁמוֹר מִמֶּנָּה תִּינוֹקוֹת שֶׁל עַמְּךָ בֵּית יִשְׂרָאֵל שֶׁלֹּא תִפּוֹל בְּפִיהֶם. וּתְגַדְּלֵם לְתוֹרָתֶךָ וְתָגֵן עֲלֵיהֶם בְּרַחֲמֶיךָ. כְּדִכְתִיב וְחַנֹּתִי אֶת אֲשֶׁר אָחֹן וְרִחַמְתִּי אֶת אֲשֶׁר אֲרַחֵם. כִּי אַתָּה שׁוֹמֵעַ תְּפִלַּת כָּל פֶּה. בָּרוּךְ אַתָּה שׁוֹמֵעַ תְּפִלָּה: 
